proxectonos/corpus_dominio_legal_administrativo_tmp huggingface dataset:
RESOLUCIÓN do 15 de decembro de 2010, da Dirección Xeral do Patrimonio Cultural, pola que se ordena publicar a decisión do xurado do premio Elías Valiña ao esforzo revitalizador e promocional do Camiño de Santiago.
CONSELLERÍA DE CULTURA E TURISMO — III. OUTRAS DISPOSICIÓNS — 04/01/2011

De conformidade co establecido na Orde do 8 de setembro de 2010, pola que se establecen as bases reguladoras e a convocatoria pública do premio Elías Valiña ao esforzo revitalizador e promocional dos camiños de Santiago, e se convoca a súa XV edición para o ano 2010, acordo a publicación da resolución do conselleiro de Cultura e Turismo do 13 de decembro de 2010, que se trascribe a seguir:
«Segundo o disposto na base 9ª da Orde do 8 de setembro de 2010, pola que se establecen as bases reguladoras e a convocatoria pública do premio Elías Valiña ao esforzo revitalizador e promocional dos camiños de Santiago, e se convoca a súa XV edición para o ano 2010, o conselleiro de Cultura e Turismo deberá ditar a resolución que proceda, que será obxecto de publicación no Diario Oficial de Galicia e, así mesmo, na páxina web da Consellería de Cultura e Turismo, á vista da proposta da Dirección Xeral de Patrimonio Cultural, unha vez realizada a deliberación, prevista na base 7ª daquela orde, do xurado reunido en Santiago de Compostela o 3 de decembro de 2010. En consecuencia (...),
RESOLVO:
Primeiro.-Conceder o XV Premio Elías Valiña ao esforzo revitalizador e promocional dos camiños de Santiago á entidade Fränkische St. Jacobusgesellschaft Würzburg e.V.
Segundo.-Ordear a notificación desta resolución ao interesado e a súa publicación no Diario Oficial de Galicia e na páxina web de Consellería de Cultura e Turismo».
Santiago de Compostela, 15 de decembro de 2010.
José Manuel Rey Pichel
Director xeral do Patrimonio Cultural
ACORDO do 13 de decembro de 2010, do Departamento Territorial de Lugo, polo que se dá publicidade ao inicio de dous expedientes de reintegro de axudas ao estudo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/01/2011

De conformidade co disposto no artigo 59º.5 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, procédese a dar publicidade á parte substantiva dos acordos da comisión provincial do 28 de setembro de 2010:
«Primeiro.-Iniciar o procedemento de reintegro das bolsas concedidas, identificadas no anexo desta resolución.
Segundo.-Pór á disposición dos interesados os expedientes para que consonte o previsto no artigo 84º da Lei 30/1992, do 26 de novembro (BOE do 27 de novembro), de réxime xurídico das administracións públicas e do procedemento administrativo común, no prazo de 10 días, contados a partir do seguinte ao da publicación desta resolución no DOG, aleguen e presenten os documentos e xustificacións que coiden pertinentes ante a Sección de Bolsas do Departamento Territorial da Consellería de Educación e Ordenación Universitaria, situado na Rolda da Muralla 70, 27071 Lugo.
Transcorrido este prazo, a Dirección Xeral de Formación e Orientación Universitaria do Ministerio de Educación, de ser o caso, ditaría resolución que determine tanto a procedencia do reintegro como a liquidación dos xuros de demora correspondentes desde o momento do pagamento da bolsa.
Non obstante, no suposto de que o interesado estea conforme coa obriga do reintegro, poderá facer efectivo o reintegro en calquera banco ou caixa de aforros, facendo uso dos documentos habilitados para o efecto, dándose así por concluído o expediente».
Lugo, 13 de decembro de 2010.
José Jesús Ramos Ledo
Xefe territorial de Lugo
ANEXO
Interesado: Augusto Lima, Joao Guilherme. Rúa Serra Gañidoira 35, andar 3-B. Lugo (Lugo).
NIF: X9491253-G.
Importe: 500 .
Curso: 2009-2010.
Causa: 1.2. Abandono dos estudos ou non destinar a axuda para o fin para a que se concedeu.
Interesado: Novoa Izquierdo, Hugo. Estrada Chao do Fabeiro-Ermida, 9. Monforte de Lemos (Lugo).
NIF: 34274854-R.
Importe: 202 .
Curso: 2009-2010.
Causa: 1.1. Baixa no centro
ORDE do 3 de xuño de 2011 pola que se dispón o nomeamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 13/06/2011

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, e pola Lei 33/2010, do 5 de agosto, no seu artigo 40 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
A proposta do presidente do ente público Portos do Estado, o nomeamento como vogal no Consello de Administración da Autoridade Portuaria de Ferrol-San Cibrao de Francisco José Cortés Uría.
Santiago de Compostela, 3 de xuño de 2011.
ORDE do 3 de xuño de 2011 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 13/06/2011

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, e pola Lei 33/2010, do 5 de agosto, no seu artigo 40 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
A proposta do presidente do ente público Portos do Estado, o cesamento como vogal no Consello de Administración da Autoridade Portuaria de Ferrol-San Cibrao de Santiago Bolíbar Piñeiro, agradecéndolle os servizos prestados.
Santiago de Compostela, 3 de xuño de 2011.
RESOLUCIÓN do 10 de maio de 2011 pola que se dá publicidade aos convenios de colaboración subscritos polo Instituto Tecnolóxico para o Control do Medio Mariño de Galicia no primeiro cuadrimestre do ano 2011.
Instituto Tecnolóxico para o Control do Medio Mariño de Galicia — III. Outras disposicións — 08/06/2011

O artigo 11 da Lei 4/2006, do 30 de xuño, de transparencia e boas prácticas na Administración pública galega (
Diario Oficial de Galicia
n.º 136, do 14 de xuño), impón a cada consellería ou entidade da Xunta de Galicia a obriga de publicar, no
Diario Oficial de Galicia
, unha relación dos convenios de colaboración subscritos.
En consecuencia, e para dar cumprimento a esa obriga,
Artigo único. Dar publicidade á relación de convenios subscritos polo Instituto Tecnolóxico para o Control do Medio Mariño de Galicia no primeiro cuadrimestre do ano 2011, que se incorporan como anexo a esta resolución.
Vilaxoán, 10 de maio de 2011.
DECRETO 108/2011, do 9 de xuño, polo que se dispón que cese Diego Calvo Pouso como delegado territorial da Xunta de Galicia na Coruña.
Consellería de Presidencia, Administracións Públicas e Xustiza — II. Autoridades e persoal — 10/06/2011

En virtude do establecido nos artigos 4.13 e 34.2 da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día nove de xuño de dous mil once,
Que cese, por petición propia, Diego Calvo Pouso, como delegado territorial da Xunta de Galicia na Coruña, agradecéndolle os servizos prestados.
Santiago de Compostela, nove de xuño de dous mil once.
CORRECCIÓN de erros. Resolución do 3 de maio de 2011 pola que se anuncia convocatoria pública de subvencións ás industrias culturais para o ano 2011.
Axencia Galega das Industrias Culturais — III. Outras disposicións — 10/06/2011

Advertido erro na devandita resolución, publicada no
Diario Oficial de Galicia
n.º 99, do martes, 24 de maio de 2011, cómpre realizar as seguintes correccións:
Na páxina 11161, número 5, alínea a), onde di: «De presentación de solicitudes: as solicitudes deberanse presentar, en todo caso, con anterioridade ao 31 de outubro de 2011. Para os espectáculos distribuídos entre o 1 de novembro de 2010 e a data de publicación desta resolución de convocatoria de subvencións, o prazo de solicitude será dun mes, contado a partir da data de publicación.» ; debe dicir: «De presentación de solicitudes: as solicitudes deberanse presentar, en todo caso, con anterioridade ao 31 de outubro de 2011. Para os espectáculos distribuídos entre o 1 de novembro de 2010 e a data de publicación desta resolución de convocatoria de subvencións, o prazo de solicitude será dun mes, contado a partir da data de publicación. Se a actividade ou espectáculo se leva a cabo a partir da data de publicación da presente convocatoria, as solicitudes presentaranse desde o un de xullo ata o 31 de outubro.»
Na páxina 11161, número 5, alínea c), onde di: «De xustificación: un mes, contado desde a finalización da distribución ou xira do espectáculo obxecto da subvención e, en todo caso, co límite máximo do 15 de novembro de 2011.
En todo caso, e para garantir un mellor uso dos fondos económicos destinados a esta modalidade, establécese a seguinte temporalidade:
Se a actividade ou espectáculo se leva a cabo antes do 31 de maio, as solicitudes presentaranse ata o 31 de maio de 2011. As solicitudes concedidas neste prazo terán un mes para a xustificación da axuda recibida, contado desde a notificación da concesión.
Se a actividade ou espectáculo se leva a cabo a partir do 1 de xuño, as solicitudes presentaranse desde o 1 de xuño e ata o 31 de outubro.
Na modalidade d.3 o prazo de presentación de solicitudes será o xeral (un mes desde o día seguinte ao da publicación desta resolución no
Diario Oficial de Galicia
) e o de xustificación será ata o día 30 de outubro de 2011, como data límite»; debe dicir: «De xustificación: un mes, contado desde a finalización da distribución ou xira do espectáculo obxecto da subvención e, en todo caso, co límite máximo do 15 de novembro de 2011.
Na modalidade d.3 o prazo de presentación de solicitudes será o xeral (un mes desde o día seguinte ao da publicación desta resolución no
Diario Oficial de Galicia
) e o de xustificación será ata o día 15 de novembro de 2011, como data límite».
RESOLUCIÓN do 6 de xuño de 2011, da Xefatura Territorial de Ourense, pola que se publica a relación definitiva de nenas/os admitidas/os para o curso 2011/2012 nas escolas infantís 0-3 dependentes desta consellería.
Consellería de Traballo e Benestar — III. Outras disposicións — 10/06/2011

Con data 9 de marzo de 2011 publicouse a Orde do 3 de marzo de 2011 pola que se regula o procedemento de adxudicación de prazas en escolas infantís 0-3 dependentes da Consellería de Traballo e Benestar para o curso 2011/2012.
Estudadas pola comisión de baremación todas as reclamacións presentadas, e resoltas polo xefe territorial, procédese á publicación da relación definitiva de admitidas/os e da lista de espera coa puntuación obtida en cada caso.
Estas reclamacións entenderanse resoltas coa publicación da lista definitiva, que se poderá consultar nas xefaturas territoriais da Consellería de Traballo e Benestar, nas páxinas web (http://benestar.xunta.es) e (http://www.escolasinfantis.net), e nos propios centros.
As/os solicitantes admitidas/os disporán, de conformidade coa orde, do prazo establecido para matricularse e presentarán no centro onde obtivesen praza o impreso de matrícula debidamente cuberto xunto co certificado médico da/o nena/o. O impreso de matrícula facilitarase nos propios centros, así como nas páxinas web (http://benestar.xunta.es) e (http://www.escolasinfantis.net).
De non formalizar a matrícula da/do nena/o no prazo sinalado, considerarase decaída/o na súa solicitude.
Contra esta resolución, que non esgota a vía administrativa, poderá interpoñerse recurso de alzada ante a conselleira de Traballo e Benestar no prazo dun mes que comezará a contar o día seguinte ao da publicación desta resolución no
Diario Oficial de Galicia.
Ourense, 6 de xuño de 2011.
RESOLUCIÓN do 6 de xuño de 2011, da Xefatura Territorial da Coruña, pola que se publica a relación definitiva de nenas/os admitidas/os para o curso 2011/2012 nas escolas infantís 0-3 dependentes desta consellería.
Consellería de Traballo e Benestar — III. Outras disposicións — 10/06/2011

Con data 9 de marzo de 2011 publicouse a Orde do 3 de marzo de 2011 pola que se regula o procedemento de adxudicación de prazas en escolas infantís 0-3 dependentes da Consellería de Traballo e Benestar para o curso 2011/2012.
Estudadas pola comisión de baremación todas as reclamacións presentadas, e resoltas polo xefe territorial, procédese á publicación da relación definitiva de admitidas/os e da lista de espera coa puntuación obtida en cada caso.
Estas reclamacións entenderanse resoltas coa publicación da lista definitiva, que se poderá consultar nas xefaturas territoriais da Consellería de Traballo e Benestar, nas páxinas web (http://benestar.xunta.es) e (http://www.escolasinfantis.net), e nos propios centros.
As/os solicitantes admitidas/os disporán, de conformidade coa orde, do prazo establecido para matricularse e presentarán no centro onde obtivesen praza o impreso de matrícula debidamente cuberto xunto co certificado médico da/o nena/o. O impreso de matrícula facilitarase nos propios centros, así como nas páxinas web (http://benestar.xunta.es) e (http://www.escolasinfantis.net).
De non formalizar a matrícula da/do nena/o no prazo sinalado, considerarase decaída/o na súa solicitude.
Contra esta resolución, que non esgota a vía administrativa, poderá interpoñerse recurso de alzada ante a conselleira de Traballo e Benestar no prazo dun mes que comezará a contar o día seguinte ao da publicación desta resolución no
Diario Oficial de Galicia
.
A Coruña, 6 de xuño de 2011.
CORRECCIÓN de erros. Decreto 81/2011, do 14 de abril, polo que se aproba o cambio de titularidade da rúa Calvo Sotelo, integrada por uns treitos das estradas autonómicas C-535 (Becerreá-Vendas de Narón, de 530 m de lonxitude), LU-636 (p.q. 0+530 ao 0+830) e LU-633 (p.q. 47+770 ao 49+070) a prol do Concello de Sarria.
Consellería de Medio Ambiente, Territorio e Infraestruturas — III. Outras disposicións — 10/06/2011

Advertido un erro no Decreto 81/2011, do 14 de abril, polo que se aproba o cambio de titularidade da rúa Calvo Sotelo, integrada por uns treitos das estradas autonómicas C-535 (Becerreá–Vendas de Narón, de 530 m de lonxitude), LU-636 (p.q. 0+530 ao 0+830) e LU-633 (p.q. 47+770 ao 49+070) a prol do Concello de Sarria (DOG núm. 94, do 16 de maio de 2011), transcríbense a seguir as seguintes correccións:
1. No sumario do DOG número 94, do 16 de maio de 2011, onde di: «LU-633 (p.q. 47+770 ao 49+070)», debe dicir: «LU-633 (p.q. 47+770 ao p.q. 48+860)».
2. Na páxina 9.693, no título da disposición, onde di: «LU-633 (p.q. 47+770 ao 49+070)», debe dicir: «LU-633 (p.q. 47+770 ao p.q. 48+860)».
3. Na páxina 9.693, no cuarto parágrafo da exposición de motivos, onde di: «LU-633 (p.q. 47+770 ao 49+070)», debe dicir: «LU-633 (p.q. 47+770 ao p.q. 48+860)».
4. Na páxina 9.694, no artigo 1, terceiro treito para transferir, onde di: «LU-633 (p.q. 47+770 ao 49+070)», debe dicir: «LU-633 (p.q. 47+770 ao p.q. 48+860)».
RESOLUCIÓN do 6 de xuño de 2011, da Xefatura Territorial de Vigo, pola que se publica a relación definitiva de nenas/os admitidas/os para o curso 2011/2012 nas escolas infantís 0-3 dependentes desta consellería.
Consellería de Traballo e Benestar — III. Outras disposicións — 10/06/2011

Con data do 9 de marzo de 2011 publicouse a Orde do 3 de marzo de 2011 pola que se regula o procedemento de adxudicación de prazas en escolas infantís 0-3 dependentes da Consellería de Traballo e Benestar para o curso 2011/2012.
Estudadas pola comisión de baremación todas as reclamacións presentadas, e resoltas pola xefa territorial, procédese á publicación da relación definitiva de admitidas/os e da lista de espera coa puntuación obtida en cada caso.
Estas reclamacións entenderanse resoltas coa publicación da lista definitiva, que se poderá consultar nas xefaturas territoriais da Consellería de Traballo e Benestar, nas páxinas web (http://benestar.xunta.es) e (http://www.escolasinfantis.net), e nos propios centros.
As/os solicitantes admitidas/os disporán, de conformidade coa orde, do prazo establecido para matricularse e presentarán no centro onde obtivesen praza o impreso de matrícula debidamente cuberto xunto co certificado médico da/o nena/o. O impreso de matrícula facilitarase nos propios centros, así como nas páxinas web (http://benestar.xunta.es) e (http://www.escolasinfantis.net).
De non formalizar a matrícula da/do nena/o no prazo sinalado, considerarase decaída/o na súa solicitude.
Contra esta resolución, que non esgota a vía administrativa, poderá interpoñerse recurso de alzada ante a conselleira de Traballo e Benestar no prazo dun mes que comezará a contar o día seguinte ao da publicación desta resolución no
Diario Oficial de Galicia.
Vigo, 6 de xuño de 2011.
RESOLUCIÓN do 6 de xuño de 2011, da Xefatura Territorial de Lugo, pola que se publica a relación definitiva de nenas/os admitidas/os para o curso 2011/2012 nas escolas infantís 0-3 dependentes desta consellería.
Consellería de Traballo e Benestar — III. Outras disposicións — 10/06/2011

Con data 9 de marzo de 2011 publicouse a Orde do 3 de marzo de 2011 pola que se regula o procedemento de adxudicación de prazas en escolas infantís 0-3 dependentes da Consellería de Traballo e Benestar para o curso 2011/2012.
Estudadas pola comisión de baremación todas as reclamacións presentadas, e resoltas polo xefe territorial, procédese á publicación da relación definitiva de admitidas/os e da lista de espera coa puntuación obtida en cada caso.
Estas reclamacións entenderanse resoltas coa publicación da lista definitiva, que se poderá consultar nos xefaturas territoriais da Consellería de Traballo e Benestar, nas páxinas web (http://benestar.xunta.es) e (http://www.escolasinfantis.net), e nos propios centros.
As/os solicitantes admitidas/os disporán, de conformidade coa orde, do prazo establecido para matricularse e presentarán no centro onde obtivesen praza o impreso de matrícula debidamente cuberto xunto co certificado médico da/o nena/o. O impreso de matrícula facilitarase nos propios centros, así como nas páxinas web (http://benestar.xunta.es) e (http://www.escolasinfantis.net).
De non formalizar a matrícula da/do nena/o no prazo sinalado, considerarase decaída/o na súa solicitude.
Contra esta resolución, que non esgota a vía administrativa, poderá interpoñerse recurso de alzada ante a conselleira de Traballo e Benestar no prazo dun mes que comezará a contar o día seguinte ao da publicación desta resolución no
Diario Oficial de Galicia
.
Lugo, 6 de xuño de 2011.
RESOLUCIÓN do 24 de maio de 2011 pola que se adhiren dúas entidades financeiras ao convenio de colaboración para a habilitación dun programa de apoio financeiro ao financiamento para circulante, refinanciamento de pasivos e ampliación de capital das pequenas e medianas empresas, subscrito entre o Instituto Galego de Promoción Económica (Igape), as sociedades de garantía recíproca e as entidades financeiras adheridas (Re-Solve +).
Instituto Galego de Promoción Económica — III. Outras disposicións — 08/06/2011

Mediante Resolución do 21 de setembro de 2010 publicouse o acordo do Consello de Dirección do Igape que aproba as bases reguladoras das axudas do Instituto Galego de Promoción Económica para o programa de apoio ao acceso ao financiamento para circulante, refinanciamento de pasivos e ampliación de capital das pequenas e medianas empresas, instrumentadas mediante convenio de colaboración entre o Instituto Galego de Promoción Económica (Igape), as sociedades de garantía recíproca e as entidades financeiras adheridas (Re-Solve +) (DOG n.º 182, do 21 de setembro de 2010). As ditas bases foron modificadas mediante acordo do Consello de Dirección do Igape do 30 de decembro de 2010 (DOG n.º 23, do 3 de febreiro de 2011).
Con data do 7 de febreiro de 2011 asínase un novo convenio de colaboración coas entidades financeiras e sociedades de garantía recíproca, e mediante Resolución do 8 de febreiro de 2011 convócanse para o exercicio 2011 as ditas axudas (DOG n.º 32, do 16 de febreiro de 2011) e publícase a relación de entidades financeiras e sociedades de garantía recíproca adheridas.
Ratificada con datas do 1 de marzo e do 9 de maio de 2011, respectivamente, a adhesión das entidades financeiras Caja España de Inversiones, Caja de Ahorros y Monte de Piedad e Banco Popular Hipotecario, S.A., cómpre facelo público.
Polo que antecede, en virtude das facultades que teño conferidas mediante o artigo 12 a) da Lei 5/1992, do 10 de xuño, de creación do Instituto Galego de Promoción Económica e do artigo 11.1 a) do Decreto 317/1992, do 12 de novembro, polo que se aproba o regulamento do Igape,
Único. Engadir as entidades financeiras Caja España de Inversiones, Caja de Ahorros y Monte de Piedad e Banco Popular Hipotecario, S.A., á relación de entidades financeiras adheridas ao convenio de colaboración para a habilitación dun programa de apoio financeiro ao financiamento para circulante, refinanciamento de pasivos e ampliación de capital das pequenas e medianas empresas, subscrito entre o Instituto Galego de Promoción Económica (Igape), as sociedades de garantía recíproca e as entidades financeiras adheridas (Re-Solve +), asinado o 7 de febreiro de 2011.
Santiago de Compostela, 24 de maio de 2011.
ORDE do 27 de maio de 2011 pola que se amplía a dotación orzamentaria da Orde do 10 de febreiro de 2011 pola que se establecen as bases reguladoras das axudas a agrupacións de produtores para a realización de actividades de información e promoción de produtos agroalimentarios galegos con calidade diferenciada, no marco do Programa de desenvolvemento rural para Galicia 2007-2013, e se convocan para o ano 2011.
Consellería do Medio Rural — III. Outras disposicións — 08/06/2011

A Orde do 10 de febreiro de 2011 (DOG n.º 32, do 16 de febreiro), pola que se establecen as bases reguladoras das axudas a agrupacións de produtores para a realización de actividades de información e promoción de produtos agroalimentarios galegos con calidade diferenciada, no marco do Programa de desenvolvemento rural para Galicia 2007-2013, e se convocan para o ano 2011, detalla no seu artigo 18, relativo ao financiamento destas axudas, a aplicación orzamentaria e o importe económico previsto para elas. Este artigo establece a posibilidade de incrementar a dotación orzamentaria destinada ao financiamento destas axudas con remanentes adicionais de acordo coas dispoñibilidades orzamentarias.
En consecuencia, de acordo co disposto no artigo 30.I.3 do Estatuto de autonomía de Galicia, e no uso das facultades que me confire a Lei 9/2007, do 13 de xuño, de subvencións de Galicia,
Artigo único.
Primeiro. Amplíase a dotación orzamentaria que se establece na Orde do 10 de febreiro decembro de 2011 pola que se establecen as bases reguladoras das axudas a agrupacións de produtores para a realización de actividades de información e promoción de produtos agroalimentarios galegos con calidade diferenciada, no marco do Programa de desenvolvemento rural para Galicia 2007-2013, e se convocan para o ano 2011.
Segundo. O incremento da dotación para o exercicio 2011 será de 211.040,00 euros, con cargo á aplicación orzamentaria 13.04.713D.781.0, dos orzamentos da Comunidade Autónoma de Galicia para o ano 2011.
Terceiro. Esta modificación non afecta o prazo que se establece para a presentación de solicitudes de axuda na Orde do 10 de febreiro de 2011.
Disposición derradeira.
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 27 de maio de 2011.
CORRECCIÓN de erros. Resolución do 13 de maio de 2011 pola que se regula o procedemento para a concesión de axudas para a distribución de froitas frescas ao alumnado de centros escolares e se convocan para o ano 2011.
Fondo Galego de Garantía Agraria — III. Outras disposicións — 08/06/2011

Advertidos erros na dita resolución, publicada no DOG n.º 100, do 25 de maio de 2011, é preciso publicar as seguintes correccións na versión do galego:
1. Na parte expositiva:
Na primeira liña debe engadirse o artigo determinado «O».
No segundo parágrafo, onde di: «O Regulamento (CE) n.º 288/2009 da Comisión, do 7 de abril, modificado polo regulamentos (UE) n.
os
245/2010 da Comisión, do 23 de marzo e  34/2011 da Comisión, do 18 de xaneiro...», debe dicir: «O Regulamento (CE) n.º 288/2009 da Comisión, do 7 de abril, modificado polos regulamentos (UE) n.
os
245/2010 da Comisión do 23 de marzo, e 34/2011 da Comisión, do 18 de xaneiro...».
2. No artigo 5.3, onde di: «sacionados/as», debe dicir: «sancionados/as».
3. No anexo I é preciso engadir un novo produto: «amorodo grande».
4. No anexo II, no contido, onde di: «O noso (tipo de centro escolar (xardín de infancia, centro de preescolar, escolar) participa no Plan de consumo de froita na escola coa axuda financeira da Unión Europea», debe dicir: «(O noso (tipo de centro escolar (xardín de infancia, centro de preescolar, escolar)) participa no Plan de consumo de froita na escola coa axuda financeira da Unión Europea)».
5. No anexo IIIB:
Entre os cadros código do nivel de ensino e clave dos códigos dos niveis de ensino, onde di: « *clave dos códigos de niveis de ensino» débese suprimir.
No cuarto guión, onde di: «(cubrir o/s que correspondan)», debe dicir: «(cubrir o/s que corresponda/n)».
6. No anexo IIIC, onde di: «ninguna», debe dicir: «ningunha».
7. No anexo IV, no recadro de datos bancarios, onde di: «díxito de control», debe dicir: «díxitos de control».
RESOLUCIÓN do 12 de maio de 2011, da Secretaría Xeral Técnica, pola que se dá publicidade aos convenios de colaboración subscritos por esta consellería no primeiro cuadrimestre do ano 2011.
Consellería de Presidencia, Administracións Públicas e Xustiza — III. Outras disposicións — 08/06/2011

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG n.º 136, do 14 de xuño) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo 1.
Dar publicidade á relación dos convenios subscritos pola Consellería de Presidencia, Administracións Públicas e Xustiza nos meses de xaneiro, febreiro, marzo e abril do ano 2011, que se incorpora como anexo I a esta resolución.
Artigo 2.
Dar publicidade á relación dos convenios subscritos pola Consellería de Presidencia, Administracións Públicas e Xustiza nos meses de outubro, novembro e decembro do ano 2010, que se incorpora como anexo II a esta resolución.
Artigo 3.
Advertido erro na Resolución do 22 de setembro de 2010, da Secretaría Xeral da Consellería de Presidencia, Administracións Públicas e Xustiza, pola que se dá publicidade aos convenios de colaboración subscritos por esta consellería no segundo cuadrimestre do ano 2010, publicada no DOG n.º 188, do 29 de setembro, fanse as oportunas correccións:
Na páxina 16.554:
Onde di:
Debe dicir:
Santiago de Compostela, 12 de maio de 2011.
CORRECCIÓN de erros. Orde do 16 de maio de 2011 pola que se aproban as bases para a concesión de bolsas destinadas aos estudantes universitarios que participan en programas de mobilidade con países extracomunitarios no curso 2011-2012.
Consellería de Educación e Ordenación Universitaria — III. Outras disposicións — 09/06/2011

Advertido erro na citada orde, publicada no
Diario Oficial de Galicia
n.º 102, do venres, 27 de maio de 2011, é necesario efectuar a oportuna corrección:
No artigo 1.
Obxecto da convocatoria
. Onde di: «Convócanse 90 bolsas, en réxime de concorrencia competitiva, destinadas ao alumnado universitario matriculado nunha universidade do Sistema Universitario de Galicia (Universidade de Santiago de Compostela, Universidade da Coruña ou Universidade de Vigo) ou nun centro asociado da UNED en Galicia que participe en programas de intercambio, relacionados cos estudos que está a cursar, con países extracomunitarios».
Debe dicir: «Convócanse 90 bolsas, en réxime de concorrencia competitiva, destinadas ao alumnado universitario matriculado nunha universidade do Sistema Universitario de Galicia (Universidade de Santiago de Compostela, Universidade da Coruña ou Universidade de Vigo) ou nun centro asociado da UNED en Galicia que participe en programas de intercambio relacionados cos estudos que está a cursar, con países extracomunitarios, agás o programa Erasmus».
ORDE do 30 de maio de 2011 pola que se modifica a Orde do 10 de maio de 2010, pola que se aproban e se dá publicidade aos modelos oficiais de declaración responsable e comunicación previa relativos a actividades de servizos turísticos.
Consellería de Cultura e Turismo — III. Outras disposicións — 09/06/2011

O artigo 28.4 da Lei 14/2008, do 3 de decembro, de turismo de Galicia, tras a entrada en vigor da Lei 1/2010, do 11 de febreiro, de modificación de diversas leis de Galicia para a súa adaptación á Directiva 2006/123/CE do Parlamento Europeo e do Consello, do 12 de decembro de 2006, relativa aos servizos no mercado interior, establece que, agás os campamentos de turismo, os demais provedores de servizos turísticos, incluídos no ámbito da lei, terán que presentar ante a consellería competente en materia de turismo unha declaración responsable de inicio de actividade.
En virtude da Orde do 10 de maio de 2010 aprobáronse e publicáronse os modelos oficiais de declaración responsable e comunicación previa relativos a actividades de servizos turísticos.
O Decreto 52/2011, do 24 de marzo, polo que se establece a ordenación dos apartamentos e vivendas turísticos na Comunidade Autónoma de Galicia, fixa as condicións e requisitos mínimos que deben reunir estes establecementos para acadar a clasificación turística. O artigo 27 do dito decreto determina que a declaración responsable de inicio de actividade e solicitude de clasificación se efectuará mediante modelo normalizado aprobado pola consellería competente en materia de turismo.
Cómpre, polo tanto, adaptar as declaracións responsables de inicio de actividade de apartamentos e vivendas turísticos ás prescricións do novo decreto, ao abeiro do disposto no artigo 71.bis.5 da Lei 30/1992, do 26 de novembro, de réxime xurídico das administracións públicas e do procedemento administrativo común, que determina que as administracións públicas terán permanentemente publicados e actualizados modelos de declaración responsable e de comunicación previa.
Así mesmo, actualízanse os anexos VII/A e VII/B para a subscrición de avais e seguros de caución en axencias de viaxes co fin de adecualos aos modelos xerais establecidos pola Consellería de Facenda.
Á vista do exposto, e en exercicio das atribucións conferidas polo artigo 34.6 da Lei 1/1983, do 22 de febreiro, de normas reguladoras da Xunta e da súa Presidencia,
Primeiro. Dáse nova redacción aos anexos III, IV, VII/A e VII/B da Orde do 10 de maio de 2010, pola que se aproban e se dá publicidade aos modelos oficiais de declaración responsable e comunicación previa relativos a actividades de servizos turísticos.
Segundo. Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 30 de maio de 2011.
INSTRUCIÓN 6/2011, do 13 de maio, sobre competencias profesionais en materia de industria, enerxía e minas.
Consellería de Economía e Industria — III. Outras disposicións — 09/06/2011

Ante a Dirección Xeral de Industria, Enerxía e Minas formuláronse reiteradamente conflitos de competencias profesionais entre diferentes ramas da enxeñaría respecto á redacción, sinatura, execución e dirección de proxectos en materia de industria, enerxía e minas. Destes conflitos tívose coñecemento a través de consultas elevadas a este centro directivo desde as diferentes xefaturas territoriais e tamén por comunicacións remitidas polos colexios profesionais afectados.
En relación coas competencias profesionais dos enxeñeiros de minas en materia de instalacións enerxéticas, o Consello Galego da Competencia emitiu informe o 5 de maio de 2011 cunha serie de observacións ao respecto, do que se achega copia para o seu coñecemento e aplicación do seu contido.
Sobre a base das conclusións do citado informe, dítase a seguinte instrución:
Instrución primeira.
Criterio sobre competencias profesionais.
Respecto á competencia profesional das diferentes ramas da enxeñería para redactar, asinar, executar e dirixir proxectos en materia de industria, enerxía e minas, aplicarase o criterio de ter en conta a cualificación profesional e o abano de coñecementos que configuran o currículo académico de cada disciplina profesional («facultativo competente»), sen adscricións excluíntes que poidan dar lugar a «monopolios profesionais», salvo exixencia legal expresa.
Santiago de Compostela, 13 de maio de 2011.
RESOLUCIÓN do 20 de maio de 2011, da Secretaría Xeral da Consellería Cultura e Turismo, pola que se dá publicidade aos convenios de colaboración subscritos por esta consellería no primeiro cuadrimestre do ano 2011.
Consellería de Cultura e Turismo — III. Outras disposicións — 13/06/2011

O artigo 11 da Lei 4/2006, do 30 de xuño, de transparencia e boas prácticas na Administración pública galega, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no último cuadrimestre por esta consellería.
En consecuencia, e para lle dar cumprimento a esa obriga,
Artigo único.
Dar publicidade á relación dos convenios subscritos pola Consellería de Cultura e Turismo nos meses de xaneiro, febreiro, marzo e abril do ano 2011, que se incorpora como anexo a esta resolución.
Santiago de Compostela, 20 de maio de 2011.
ORDE do 7 de xuño de 2011 pola que se fai pública a ampliación dos importes existentes para a concesión das axudas previstas na Orde do 31 de decembro de 2010.
Consellería de Traballo e Benestar — III. Outras disposicións — 15/06/2011

A Orde do 31 de decembro de 2010 pola que se establecen as bases reguladoras e a convocatoria pública para a concesión de subvencións para a realización de actividades de información, orientación e busca de emprego, establece no seu artigo 2 que os créditos estimados que financian as axudas contidas nela poderán ser obxecto de modificacións como consecuencia da asignación ou da redistribución de fondos para o financiamento dos programas de fomento do emprego, coas limitacións que establezan a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo, nos supostos e nas condicións previstas nos artigos 30 e 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
Dado que esta orde establece que os importes fixados nas aplicacións previstas nela poderán ser incrementados ou minorados en función das solicitudes que se presenten e das axudas e subvencións que efectivamente se concedan, coas limitacións que poidan establecer a Conferencia Sectorial de Asuntos Laborais ou as disposicións aplicables ás axudas e subvencións cofinanciadas polo Fondo Social Europeo, e que existen remanentes de crédito procedentes da incorporación de fondos finalistas correspondentes a saldos de exercicios anteriores, que poden ser utilizados para o financiamento desta orde, ao abeiro do disposto no artigo 30 do Decreto 11/2009, do 8 de xaneiro, polo que se aproba o regulamento que desenvolve a Lei 9/2007, do 13 de xuño, de subvencións de Galicia, procede publicar a presente ampliación de crédito.
Por todo o exposto e no uso das facultades que me foron conferidas,
Artigo 1.
Amplíase o importe total dos créditos para o financiamento das axudas previstas na Orde do 31 de decembro de 2010 pola que se establecen as bases reguladoras e a convocatoria pública para a concesión de subvencións para a realización de actividades de información, orientación e busca de emprego, nas aplicacións, anualidades e polos importes seguintes:
– Anualidade 2011:
12.05.322B.444.0, código de proxecto 2002 14 460: 145.000,00 euros.
12.05.322B.460.0, código de proxecto 2002 14 460: 485.116,43 euros.
12.05.322B.460.2, código de proxecto 2002 14 460: 473.750,00 euros.
12.05.322B.481.2, código de proxecto 2002 14 460: 246.043,31 euros.
12.05.322B.460.0, código de proxecto 2006 00 481: 177.185,55 euros.
12.05.322B.481.0, código de proxecto 2006 00 481: 308.512,49 euros.
– Anualidade 2012:
12.05.322B.460.0, código de proxecto 2006 00 481: 44.296,00 euros.
12.05.322B.481.0, código de proxecto 2006 00 481: 77.128,00 euros.
Artigo 2.
Esta modificación non afecta o prazo establecido na referida orde para a presentación de solicitudes.
Disposición derradeira.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 7 de xuño de 2011.
DECRETO 113/2011, do 16 de xuño, polo que se nomea delegada territorial da Xunta de Galicia na Coruña a Belén María do Campo Piñeiro.
Consellería de Presidencia, Administracións Públicas e Xustiza — II. Autoridades e persoal — 17/06/2011

En virtude do establecido nos artigos 4.13 e 34.2 da Lei de Galicia 1/1983, do 22 de febreiro, de normas reguladoras da Xunta e da súa presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día dezaseis de xuño de dous mil once,
Nomeo delegada territorial da Xunta de Galicia na Coruña a Belén María do Campo Piñeiro.
Santiago de Compostela, dezaseis de xuño de dous mil once.
RESOLUCIÓN do 30 de maio de 2011 pola que se fan públicas as subvencións concedidas ás asociacións de consumidores no marco da resolución do Instituto Galego de Consumo do 27 de decembro de 2010 (Diario Oficial de Galicia número 3, do 5 de xaneiro) pola que se convoca e regula a concesión de subvencións para o ano 2011 ás asociacións de consumidores da Comunidade Autónoma de Galicia para o financiamento de gastos correntes das súas oficinas de atención ao consumidor.
Instituto Galego de Consumo — III. Outras disposicións — 16/06/2011

Na súa virtude, de acordo co establecido no artigo 21 das bases da citada convocatoria,
Facer públicas as subvencións concedidas ás asociacións de consumidores da Comunidade Autónoma de Galicia o financiamento de gastos correntes das súas oficinas de atención ao consumidor durante o ano 2011, aos beneficiarios que se relacionan no anexo desta resolución e nas contías que se sinalan.
Santiago de Compostela, 30 de maio de 2011.
RESOLUCIÓN do 31 de maio de 2011, da Dirección Xeral de Formación e Colocación, pola que se procede á publicación das subvencións concedidas en virtude da Orde do 14 de setembro de 2010, pola que se aproba a convocatoria para a concesión de subvencións públicas destinadas á realización de accións de apoio e de acompañamento á formación, de ámbito autonómico, correspondentes ao exercicio do ano 2010, en aplicación da Orde TIN/2805/2008, do 26 de novembro, pola que se desenvolve o Real decreto 395/2007, do 23 de marzo, polo que se regula o subsistema de formación profesional para o emprego en materia de accións de apoio e acompañamento á formación, e se establecen as bases reguladoras para a concesión de subvencións públicas destinadas ao seu financiamento.
Consellería de Traballo e Benestar — III. Outras disposicións — 14/06/2011

De conformidade co disposto no artigo 15 da Lei 9/2007, do 13 de xuño, de subvencións de Galicia, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, o beneficiario, a cantidade concedida e a finalidade ou as finalidades da subvención.
Finalidade da axuda: as subvencións concedidas ao abeiro desta convocatoria teñen como finalidade financiar o desenvolvemento de accións de investigación, prospección do mercado de traballo, determinación das necesidades de formación, análises da repercusión da formación profesional para o emprego na competitividade das empresas e dos traballadores e traballadoras, a realización de estudos de carácter sectorial e multisectorial, e produtos e ferramentas innovadores relacionados coa formación para o emprego, dirixidas ao ámbito territorial da Comunidade Autónoma de Galicia.
Norma reguladora: Orde do 14 de setembro de 2010 pola que se aproba a convocatoria de subvencións públicas destinadas á realización de accións de apoio e de acompañamento á formación, de ámbito autonómico, correspondentes ao exercicio do ano 2010, en aplicación da Orde TIN/2805/2008, do 26 de novembro, pola que se desenvolve o Real decreto 395/2007, do 23 de marzo, polo que se regula o subsistema de formación profesional para o emprego, en materia de accións de apoio e acompañamento á formación, e se establecen as bases reguladoras para a concesión de subvencións públicas destinadas ao seu financiamento (
Diario Oficial de Galicia
n.º 182, do 21 de setembro de 2010).
Aplicacións e créditos orzamentarios: 12.05.323B.481.0 (1.650.760,44 €)
12.05.323B.471.0 (1.585.683,13 €)
Santiago de Compostela, 31 de maio de 2011.
Entidades con ánimo de lucro
ORDE do 30 de maio de 2011 pola que se declara a alleabilidade dun inmoble da antiga Cámara Agraria Local de Dumbría.
Consellería de Facenda — III. Outras disposicións — 14/06/2011

A Comunidade Autónoma de Galicia é titular dos inmobles das antigas cámaras agrarias locais ao abeiro do disposto na disposición adicional sétima da Lei 11/1995, do 29 de decembro.
Unha vez desafectado do dominio público un inmoble da antiga Cámara Agraria Local de Dumbría mediante o Decreto 97/2011, do 5 de maio (DOG n.º 103, do 30 de maio), e obtida a súa inscrición no correspondente rexistro da propiedade a nome da Comunidade Autónoma de Galicia, procede declarar a súa alleabilidade, de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e no artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
Na súa virtude, por proposta da Secretaría Xeral Técnica e do Patrimonio,
Artigo único. Declárase a alleabilidade do inmoble que se describe a seguir:
Predio nomeado Leira do Campo ou Ante de Fóra, situado no concello de Dumbría (A Coruña), cunha superficie de 212 m2. Sobre o devandito predio construíuse unha casa de planta baixa e outra alta destinada a almacén comunitario de grans ao servizo dos agricultores do municipio de Dumbría. Segundo o rexistro da propiedade, estrema: norte, muro que separa de labradío de María Maceiras e outros, hoxe estrada de Dumbría á Serra de Outes; sur, estrada de Dumbría, hoxe pista de concentración parcelaria a Buxán e outros lugares; leste, predio do concello, hoxe pista de concentración parcelaria a Buxán e outros lugares; e oeste, estrada de Dumbría, hoxe terreo do colexio comarcal de Dumbría.
Inscrito no Rexistro da Propiedade de Corcubión como predio n.º 3.288, tomo 363, libro 34 e folio 226.
Referencia catastral: 000106100MH96A0001WX.
Valoración económica: 117.790,80 €.
Santiago de Compostela, 30 de maio de 2011.
ORDE do 7 de xuño de 2011 pola que se amplía a dotación orzamentaria da Orde do 25 de febreiro de 2011 pola que se convocan para 2011 as axudas, en réxime de concorrencia competitiva, destinadas ás agrupacións de produtores de plantas vivas e produtos da floricultura para a mellora da súa produción, comercialización e formación.
Consellería do Medio Rural — III. Outras disposicións — 14/06/2011

Pola Orde do 25 de febreiro de 2011, da Consellería do Medio Rural (DOG n.º 42, do 2 de marzo), estableceuse a convocatoria para o ano 2011 das axudas destinadas ás agrupacións de produtores de plantas vivas e produtos da floricultura para a mellora da súa produción, comercialización e formación.
No artigo 5, relativo ao financiamento destas axudas, detállase a aplicación orzamentaria e o importe económico previsto.
Co obxecto de poder amparar todas as solicitudes nas distintas liñas de axuda establecidas, e posto que a dotación inicial resulta insuficiente, aprobouse o correspondente expediente de ampliación de crédito, polo que cómpre mediante esta orde ampliar a dotación orzamentaria consignada inicialmente para a concesión das mencionadas axudas.
En virtude do exposto, de acordo co establecido no artigo 30.1.3 do Estatuto de autonomía de Galicia e en uso das facultades que me confire o artigo 14 da Lei 9/2007, do 13 de xuño (DOG n.º 121, do 25 de xuño), de subvencións de Galicia, así como as competencias que me confire a Lei de réxime financeiro e orzamentario de Galicia, a Lei 1/1983, do 22 de febreiro (DOG n.º 23, do 21 de marzo), reguladora da Xunta e da súa Presidencia,
Artigo único. Amplíase para o exercicio 2011 a dotación orzamentaria que se recolle na orde da Consellería do Medio Rural do 25 de febreiro de 2011 (Diario Oficial de Galicia n.º 42, do 2 de marzo), pola que se convocan para o ano 2011 as axudas destinadas ás agrupacións de produtores de plantas vivas e produtos da floricultura para a mellora da súa produción, comercialización e formación, nun importe adicional de 10.000 euros, con cargo á partida orzamentaria 13.02.712C 770.3.
Disposición adicional.
Esta modificación non afecta o prazo que se establece para a presentación de solicitudes de axuda na devandita Orde do 25 de febreiro de 2011.
Disposición derradeira.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 7 de xuño de 2011.